Video: Huldeblyke en roudiens vir prof. Jakes GerwelProf. Jakes Gerwel Die diens sal by die Universiteit van die Wes-Kaap gehou word, berig SABC. Gerwel (66) het Woensdag in die Kuilsrivier-hospitaal in die Wes-Kaap gesterf ná ‘n hartoperasie. Hy word as ‘n “uitstekende akademikus, geresptekteerde politikus en sakeman wat passievol was oor opvoeding” beskryf. Gerwel is in 1987 as die rektor en vise-kansellier van die universiteit aangestel. Gerwel was ook ŉ nie-uitvoerende direkteur van Naspers en Old Mutual en ook ŉ voormalige direkteur-generaal in oud-president Nelson Mandela se kantoor. Hy het ook op die direksies van verskeie Suid-Afrikaanse maatskappye gedien. Intussen stroom huldeblyke vir prof. Gerwel in. Die volgende video is deur eNuus op YouTube gelaai. Kyk eNuus op kykNET, Dstv-kanaal 144 elke aand om 19:00.